CELEX: 62017TN0529
Language: sk
Date: 2017-08-10 00:00:00
Title: Vec T-529/17: Žaloba podaná 10. augusta 2017 – Blasi Gómez a i./Jednotná rada pre riešenie krízových situácií

30.10.2017   
            
            
               SK
            
            
               Úradný vestník Európskej únie
            
            
               C 369/21
            
         Žaloba podaná 10. augusta 2017 – Blasi Gómez a i./Jednotná rada pre riešenie krízových situácií
   (Vec T-529/17)
   (2017/C 369/31)
   Jazyk konania: španielčina
   
      Účastníci konania
   
   
      Žalobcovia: Carlos Blasi Gómez (Tarragona, Španielsko), María Dolores Cruells Torelló (Sabadell, Španielsko), Asociación Independiente de Afectados por el Popular (AIAP) (Madrid, Španielsko) (v zastúpení: D. Pineda Cuadrado, advokát)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Jednotnej rady pre riešenie krízových situácií SRB/EES/2017/08 zo 7. júna 2017,
            
         
               —
            
            
               subsidiárne v prípade, ak nevyhovie predchádzajúcemu návrhu, čiastočne zrušil tento akt v časti týkajúcej sa ocenenia subjektu alebo nariadil vykonať spravodlivé reálne a primerané ocenenie Banco Popular Español, ktoré bude vyžadovať odškodnenie všetkých akcionárov a veriteľov tejto banky v súlade s týmto novým ocenením,
            
         
               —
            
            
               subsidiárne v prípade, ak nevyhovie ani jednému z predchádzajúcich návrhov, čiastočne zrušil tento akt v časti týkajúcej sa ocenenia subjektu alebo nariadil vykonať spravodlivé reálne a primerané ocenenie Banco Popular Español, ktoré bude vyžadovať odškodnenie žalobcov, ako akcionárov a veriteľov tejto banky v súlade s týmto novým ocenením,
            
         
               —
            
            
               zaviazal orgán, ktorého akt bol napadnutý, na náhradu trov konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.